SET ภาคเช้ารูดเกือบ 20 จุด ตามภูมิภาค รับปัจจัยกดดันหลังราคาน้ำมันร่วง
SET ภาคเช้ารูดเกือบ 20 จุด ตามภูมิภาค รับปัจจัยกดดันหลังราคาน้ำมันร่วง โดย ล่าสุด ณ เวลา 10.11 น. อยู่ที่ 1,475.30 จุด ลบ 19.23จุด หรือ 1.29% สูงสุดที่ 1,483.29 จุด ต่ำสุดที่ 1,474.47 จุด มูลค่าการซื้อขาย 9.56 พันล้านบาท
14 พ.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.11 น. อยู่ที่ 1,475.30 จุด ลบ 19.23 จุด หรือ 1.29% สูงสุดที่ 1,483.29 จุด ต่ำสุดที่ 1,474.47 จุด มูลค่าการซื้อขาย 9.56 พันล้านบาท
โดยดัชนีปรับลดลงตามทิศทางเดียวกับตลาดภูมิภาค ซึ่งคาดว่าเกิดจากปัจจัยกดดันจากราคาน้ำมันที่ปรับตัวลดลง
ขณะที่ นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ปรับตัวลงกว่า 10 จุด เป็นไปในทิศทางเดียวกับตลาดหุ้นอื่นในภูมิภาค จากกระแสเงินทุนต่างชาติที่มีการดึงกลับเพื่อรอดูการประชุมธนาคารกลางสหรัฐฯ (เฟด) ในเดือนธ.ค.นี้ ทำให้ช่วงนี้หุ้นขนาดใหญ่ underperform ตลาดฯ จากการปรับพอร์ตของต่างชาติ
นอกจากนี้ ราคาน้ำมันดิบก็ปรับตัวลงมากด้วย ทำให้ไปกดดันหุ้นในกลุ่มพลังงานให้ปรับตัวลง อย่างไรก็ดีให้ติดตามการประชุมของกลุ่มโอเปกในวันที่ 30 พ.ย.นี้
อย่างไรก็ดี มองว่า Downside ของตลาดฯคงจะไม่มาก เพราะยังมีกองทุนในประเทศที่ยังคงช่วยประคองตลาดฯได้ พร้อมให้แนวรับหลักไว้ที่ 1,450 จุด แนวต้าน 1,500 จุด
10 อันดับหุ้นกดดัชนี

ที่มา ASPEN